**AUTORIZAŢIE DE MEDIU**

**PROIECT**

Ca urmare a cererii adresate de **S.C. IMPORT UK FINE S.R.L.** cu sediul în judeţul Neamţ, Piatra Neamţ, str. Ştefan cel Mare, nr. 100, telefon 0758 /835558 sau 0749 /673536, înregistrată la numărul 3635 /10.05.2017, cu completările ulterioare înregistrate sub nr. 5176 /06.07.2017

în urma analizării documentelor transmise şi a verificării în baza Hotărârii Guvernului nr. 19 /2017 privind organizarea şi funcţionarea Ministerului Mediului, a Ordonanţei de Urgenţă a Guvernului nr.195 /2005 privind protecţia mediului, aprobată cu modificări şi completări prin Legea nr.265 /2006, cu modificările şi completările ulterioare şi ale Ordinului MMDD nr.1798 /2007 se emite

**AUTORIZAŢIA DE MEDIU**

pentru **S.C. IMPORT UK FINE S.R.L.**

cu punct de lucru în Piatra Neamț, str. G-ral N. Dăscălescu, nr. 367

care prevede : **desfăşurarea activităţilor demontarea (dezasamblarea) maşinilor şi echipamentelor scoase din uz pentru recuperarea materialelor (cod CAEN 3831), recuperarea materialelor reciclabile sortate (cod CAEN 3832)**

Documentaţia conţine : fişa de prezentare şi declaraţie

elaborată de : DOBRANIŞ OVIDIU VIRGIL

Proces verbal de verificare amplasament nr. 5176 /12.07.2017; Ziarul „Realitatea” din 06.07.2017; Anunţ decizie emitere autorizaţie de mediu A.P.M. Neamţ nr. 5564 din 20.07.2017 şi postare pe pagina de internet a A.P.M. Neamţ; Chitanţele nr. 179405 /05.07.2017 și nr. 178710 /10.05.2017; Plan de situaţie şi plan de încadrare în zonă

şi următoarele acte de reglementare emise de alte autorităţi : Certificat de înregistrare nr. J27 /124 /28.02.2013 (cod unic de înregistrare 31300547); Certificat constatator nr. 8065 /07.04.2015; Act constitutiv autentificat sub nr. 268 /26.02.2013; Contract de vânzare – cumpărare autentificat sub nr. 189 /04.02.2008; Contract de închiriere nr. 204 /16.03.2015; Contract pentru prestări servicii de salubrizare nr. 7428 /26.04.2017 încheiat cu S.C. BRANTNER SERVICII ECOLOGICE S.R.L. Cluj Napoca; Contract de prestări servicii nr. 1496 /02.06.2016 încheiat cu S.C. APISORELIA S.R.L. Piatra Neamţ; Contract de vânzare – cumpărare încheiat cu S.C. NGI BUCOVA S.R.L. Pașcani.

Prezenta autorizaţie se emite cu următoarele condiţii impuse :

1. Orice modificare a condiţiilor în baza cărora s-a emis autorizaţia de mediu

implică solicitarea unei noi autorizaţii.

2. Cu **45 zile** înaintea expirării termenului de valabilitate al prezentei autorizaţii trebuie să solicitaţi o nouă autorizaţie.

3. **Verificarea conformării cu prevederile prezentului act se face de către Garda Naţională de Mediu – Comisariatul Judeţean Neamţ.**

4. **Contractele ce au stat la baza emiterii prezentei autorizaţii, se vor reînnoi în cazul expirării termenelor de valabilitate ale acestora.**

5. Achitarea anual a taxei datorate la Fondul de mediu conform O.U.G.nr.196 /2005.

6. Titularul activităţii informează în scris A.P.M. Neamţ dacă intervin elemente noi, necunoscute la data emiterii prezentei autorizaţii, precum şi asupra oricăror modificări ale condiţiilor ce au stat la baza emiterii autorizaţiei de mediu. A.P.M. Neamţ decide după caz, pe baza notificării titularului, menţinerea actului de reglementare, revizuirea autorizaţiei de mediu (incluzând datele ce s-au modificat) sau reluarea procedurii de emitere a unei noi autorizaţii de mediu.

7. Deşeurile de baterii şi acumulatori auto şi industriali care prezintă deteriorări ale carcaselor sau pierderi de electrolit trebuie să fie colectate separat de cele care nu prezintă deteriorări sau pierderi de electrolit, în containere speciale, pentru a fi predate operatorilor economici care desfăşoară, pe bază de contract, o activitate de tratare şi /sau reciclare (HGR 1132 /2008 – art.7, pct. 15).

8. Se vor respecta prevederile Legii 166 /2017 privind aprobarea O.U.G. nr. 68 /2016 (pentru modificarea și completarea Legii nr. 211 /2011 privind Regimul deşeurilor).

9. Se vor respecta prevederile H.G. 235 /2007 gestionarea uleiurilor uzate.

10. Se vor respecta prevederile H.G. 1061 /2008 privind transportul deşeurilor periculoase şi nepericuloase pe teritoriul României astfel :

- Transportul deşeurilor destinate operaţiunilor de valorificare, se va efectua în baza formularului de încărcare – descărcare deşeuri nepericuloase (anexa 3 la H.G. 1061 /2008) completat şi semnat conform art.20;

- Formularul de încărcare – descărcare se păstrează astfel: o copie la expeditorul deşeurilor, o copie la destinatarul acestora şi o copie la transportatorul deşeurilor; expeditorul, destinatarul şi transportatorul deşeurilor nepericuloase sunt obligaţi să prezinte formularul de încărcare – descărcare deşeuri nepericuloase la solicitarea instituţiilor abilitate conform legii să efectueze controlul asupra gestionării deşeurilor; formularul de încărcare – descărcare deşeuri nepericuloase este înregistrat de către destinatar într-un registru securizat, înseriat şi numerotat pe fiecare pagină.

11. Operatorul are obligaţia să respecte prevederile anexei nr. 2 (privind cerinţele care trebuie îndeplinite de unităţile de colectare şi tratare) la Legea 212 /2015 privind modalitatea de gestionare a vehiculelor și a vehiculelor scoase din uz.

12. Se interzice depozitarea deşeurilor în alte locuri decât cele autorizate, existente pe amplasamentul punctului de lucru.

13. Spaţiile şi suprafeţele destinate desfăşurării activităţii se vor menţine curate, evitând a se lăsa deşeurile rezultate împrăştiate şi /sau în condiţii în care ar putea favoriza degradarea lor în timp ori antrenarea de către apele pluviale sau vânt.

14. Desfăşurarea activităţii este posibilă cu obţinerea prealabilă a Avizului I.P.J.

Neamţ şi a Autorizaţiei tehnice a R.A.R. Neamţ.

15. La verificarea conformării cu prevederile prezentului act, reprezentanţii Gărzii Naţională de Mediu – Comisariatului Judeţean Neamţ şi Agenţiei pentru Protecţia

Mediului Neamţ vor avea acces la registrul de operare, care va conţine toate datele esenţiale privind funcţionarea unităţii, care rezultă din principiile de transparenţă şi trasabilitate în ceea ce priveşte gestionarea ecologică şi raţională a vehiculelor scoase din uz, respectiv:

- inventarele şi locaţiile, pe tipuri şi cantităţi, ale tuturor substanţelor, materialelor şi componentelor rezultate în urma operaţiunilor de pretratare şi tratare a vehiculelor uzate;

- evidenţa tuturor deşeurilor reciclate sau eliminate, precum şi informaţii privind componentele reutilizate;

- probleme în funcţionare, cauzele acestora şi măsurile luate pentru soluţionarea acestora;

- raportarea semestrială privind gestionarea uleiurilor uzate, conform prevederilor H.G. nr. 235 /2007;

Prezenta autorizaţie este valabilă 5 ani de la data eliberării până la

Nerespectarea prevederilor autorizaţiei atrage după sine suspendarea şi /sau anularea acesteia, după caz.

**I. Activitatea autorizată**

**1. Dotări** : hală cu pardoseală betonată și canal intervenţii auto; teren betonat pentru depozitare autovehicule scoase din uz și autovehicule dezmembrate; birou; grup sanitar; vestiar; magazine pentru depozitare deşeuri (baterii, plăcuţe de frână, telescoape, ulei uzat, combustibil uzat).

**Utilaje**: truse scule .

**2. Materii prime, auxiliare, combustibili şi ambalaje folosite – mod de ambalare, de depozitare, cantităţi :** nu este cazul

**3. Utilităţi – apă, canalizare, energie (surse, cantităţi, volume):**

- alimentare cu energie electrică de la reţeaua din zonă;

- alimentare cu apă potabilă menajeră de la reţeaua din zonă.

**4. Descrierea principalelor faze ale procesului tehnologic sau ale activităţii :**

- recepţie maşini şi echipamente scoase din uz;

- tratare maşini şi echipamante scoase din uz: depoluare, dezmembrare, stocare deşeuri solide şi fluide pentru valorificare, stocare vehicule dezmembrate; faza de depoluare se realizează în incinta halei;

- materialele şi componentele periculoase sunt înlăturate selectiv, pentru a nu contamina celelalte deşeuri provenite de la vehiculele scoase din uz, efectuându-se cu prioritate următoarele operaţiuni de depoluare: îndepărtarea acumulatorilor; demontarea rezervorului de combustibil lichid sau gazos de către personal autorizat; îndepărtarea componentelor ce conţin mercur;

- înaintea oricărei tratări se vor îndepărta, colecta şi stoca: combustibilul (inclusiv gazul lichefiat), lichidul de răcire, lichidul de frână, agentul frigorific din instalaţia de

aer condiţionat, antigelul, uleiul de motor, de la cutia de viteze, de transmisie, hidraulic şi cel utilizat la amortizoare, orice alte lichide conţinute de vehiculul scos din uz, cu excepţia cazului când acestea sunt necesare pentru reutilizarea componentelor care le conţin;

- înaintea oricărei tratări ulterioare se vor îndepărta, colecta şi stoca: componentele potenţial periculoase indicate de producători, suspensiile (dacă nu au fost golite de fluide), componentele conţinând azbest, componentele conţinând mercur (ex. întrerupătoarele), componentelele şi materialele care conţin cadmiu, plumb, crom hexavelent, substanţele care nu au legătură cu vehiculele scoase din uz;

- operaţiunile de demontare şi stocare sunt efectuate astfel încât să permită reutilizarea, valorificarea şi reciclarea componentelor vehiculelor;

- înainte de transferarea vehiculelor dezmembrate către un operator specializat în alte operaţii de tratare, se vor asigura cu prioritate dezasamblarea următoarelor componente: convertoare catalitice, greutăţi de echilibrare, jante de aluminiu, lunetă, parbriz şi geamuri laterale, anvelope;

- după recuperare acumulatorii vor fi depozitaţi în condiţii corespunzătoare, în spaţii închise şi acoperite, securizate, în cuve din metal şi vor fi livraţi periodic către

valorificatori finali.

**5. Produsele şi subprodusele obţinute – cantităţi, destinaţie /an :**

**-** piese de schimb livrate la persoane fizice sau juridice.

**6. Date referitoare la centrala termică proprie – dotare, combustibili utilizaţi**

**(compoziţie,cantităţi), producţie:** nu are în dotare.

**7. Alte date specifice activităţii :**

Alte activităţi desfăşurate, nesupuse autorizării conform prevederilor Ordinului M.M.D.D. nr. 1798 /2007: comerţ cu amănuntul de piese şi accesorii pentru autovehicule – cod CAEN 4532

8**. Programul de funcţionare – ore /zi, zile /săptămână, zile /an :** 8 /6 /300 (schimbul I)

**II. Instalaţiile, măsurile şi condiţiile de protecţie a mediului**

**1. Staţiile şi instalaţiile pentru reţinerea, evacuarea şi dispersia poluanţilor**

**în mediu din dotare (pe factori de mediu) :**

protecţia calităţii apelor: nu rezultă ape uzate;

protecţia aerului: nu rezultă noxe;

protecţia solului, subsolului şi gestiunea deşeurilor: - deşeurile (metalice, nemetalice, mase plastice şi lichide) se vor depozita, pe categorii, pe platformă betonată (cele periculoase fiind stocate în recipienţi speciali), fiind livrate periodic la societăţi autorizate

protecţia împotriva zgomotului şi vibraţiilor: nu sunt necesare măsuri suplimentare, activitatea desfăşurându-se în hală închisă.

**2. Alte amenajări speciale, dotări şi măsuri pentru protecţia mediului :**

- platformă betonată pentru desfăşurarea activităţii.

Zona de lucru este împărţită în:

- zona de livrare (primire şi înregistrare);

- zona de depozitare preliminară a autovehiculelor care nu au fost tratate prealabil;

- zona de depoluare a vehiculelor scoase din uz;

- zona de depozitare a vehiculelor depoluate;

- zona de dezmembrare;

- zona de stocare a părţilor reutilizabile care nu conţin fluide;

- zona de stocare a deşeurilor solide pentru reciclare /valorificare energetică /eliminare;

- zona de stocare a deşeurilor fluide pentru reciclare /valorificare energetică /eliminare;

- zona de stocare a vehiculelor dezmembrate;

Toate zonele trebuie identificate în mod clar.

Pe durata depozitării, înaintea depoluării şi dezmembrării, este interzisă stocarea vehiculelor aşezate pe una dintre părţile laterale sau pe plafon, pentru a preveni

scurgerea fluidelor; depozitarea vehiculelor uzate unul peste altul este admisă numai dacă există echipamentele necesare pentru a se asigura prevenirea deteriorării pieselor de schimb sau a componentelor valorificabile care conțin fluide.

În zonele în care se realizează depoluarea, dezmembrarea, stocarea fluidelor şi a părţilor care conţin fluide, trebuie luate măsuri pentru a se asigura evitarea degradării deşeurilor valorificabile.

Vehiculele scoase din uz, înainte de a fi tratate, trebuie depozitate pe suprafeţe impermeabile astfel încât să fie evitată contaminarea solului sau a pânzei freatice datorată scurgerilor de ulei mineral.

Unitatea trebuie să aibă o capacitate adecvată de prevenire şi stingere a incendiilor și o capacitate corespunzătoare de depozitare a anvelopelor uzate cu prevenirea formării de stocuri;

**3. Concentraţiile şi debitele masice de poluanţi, nivelul de zgomot, de radiaţii, admise la evacuarea în mediu, depăşiri permise şi în ce condiţii :**

- încadrarea nivelului de zgomot în zonele protejate în prevederile Ordinului ministrului sănătăţii nr.119 /2014;

- încadrarea valorilor de referinţă privind poluarea solului în prevederile Ordinului nr.756 /1997 a MAPPM;

- încadrarea indicatorilor de calitate privind indicatorii de calitate ai apelor pluviale în prevederile Normativului NTPA 001 /2005 (HG 352 /21.04.2005).

**III. Monitorizarea mediului**

**1. Indicatorii fizico-chimici, bacteriologici şi biologici emişi, imisiile poluanţilor, frecvenţa, modul de valorificare a rezultatelor :** nu se impune.

**2. Datele ce vor fi raportate autorităţii teritoriale pentru protecţia mediului şi periodicitatea :**

- cele solicitate de Agenţia pentru Protecţia Mediului Neamţ, conform prevederilor legale în domeniu, respectându-se termenul cerut;

- se va ţine un registru de operare în care să se menţioneze datele de identificare a vehiculelor, operaţiile de evacuare a fluidelor, reutilizarea şi reciclarea materialelor, material valorificate energetic, alte tratamente aplicate unor componente;

- raportarea semestrială privind gestionarea uleiurilor uzate, conform prevederilor H.G. nr. 235 /2007;

- în conformitate cu prevederile art. 5 (1) la Ordinul M.M. nr. 1399 /2009 pentru aprobarea Procedurii privind modul de evidenţă şi raportare a datelor referitoare la baterii şi acumulatori şi la deşeurile de baterii şi acumulatori, “operatorii economici care colectează deşeuri şi acumulatori sunt obligaţi să raporteze autorităţii teritoriale pentru protecţia mediului din judeţul în a cărui rază teritorială funcţionează fiecare punct de lucru, până la data de 28 februarie a fiecărui an, informaţii conform anexei nr. 2 (la Ordin)”;

- monitorizarea obiectivelor de reutilizare şi valorificare, respectiv utilizarea şi reciclarea V.S.U., conform anexei nr. 2 la Legea nr. 212 /2015 privind modalitatea de gestionare a vehiculelor şi a vehiculelor scoase din uz şi transmiterea la A.P.M. Neamţ a situației, până la 31 martie a anului următor celui de raportare, atât pe suport de hârtie cât și electronic;

- evidenţa gestiunii deşeurilor, pentru fiecare tip de deşeu, conform H.G. 856 /2002, cu completările ulterioare şi transmiterea anuală a raportării la A.P.M. Neamţ.

**IV. Modul de gospodărire a deşeurilor şi a ambalajelor**

**1.Deşeurile produse (tipuri, compoziţie, cantităţi) :**

- menajere (coduri deşeu 20.01.01, 20.01.02, 20.01.08);

- metale feroase (cod 16.01.17);

- metale neferoase (cod 16.01.18);

- uleiuri uzate cu conţinut de apă < 5 % (cod 13.02.05\* - 13.02.08\*); uleiuri uzate cu conţinut de apă 5 – 10% (cod 13.02.05\* - 13.02.08\*); uleiuri uzate cu conţinut de apă (emulsie) > 10 % (cod 12.01.09\*);

- filtre ulei (cod 16.01.07\*);

- filtre aer (cod 15.02.03);

- absorbanţi impregnaţi (cod 15.02.02\*);

- ambalaje din plastic contaminate (cod 15.01.10\*) şi ambalaje metalice contaminate (cod 15.01.10\*);

- parbrize (cod 16.01.20);

- materiale plastice (cod 16.01.19);

- anvelope uzate (cod 16.01.03);

- plăcuţe frână (cod 16.01.11\*);

- lichid de frână (cod 16.01.13\*);

- fluide antigel cu conţinut de substanţe periculoase (cod 16.01.14\*);

- fluide antigel, altele decât cele specificate la 16.01.14\* (cod 16.01.15);

- acumulatori uzaţi (cod 16.06.01\*);

**2. Deşeurile colectate (tipuri, compoziţie, cantităţi, frecvenţă) :** vehicule scoase din uz (cod 16.01.04\*).

**3. Deşeurile stocate temporar (tipuri, compoziţie, cantităţi, mod de stocare):**

- deşeurile menţionate la punctul 1 sunt depozitate pe platformă betonată în spaţiu special amenajat, fără a depăşi capacitatea de stocare;

- stocarea fluidelor (periculoase şi nepericuloase) se va face separat pe platforme betonate, în recipienţi metalici, etichetaţi.

**4. Deşeurile valorificate (tipuri, compoziţie, cantităţi, destinaţie) :**

- deşeurile periculoase colectate sau rezultate din dezmembrările maşinilor şi

echipamentelor scoase din uz, vor fi comercializate ca atare pentru tratare la agenţi economici valorificatori autorizaţi din punct de vedere al protecţiei mediului;

- deşeurile nepericuloase, colectate şi stocate pe platform betonată pentru tratare şi valorificare prin tăiere, presare, sortare, vor fi comercializate către agenţi economici valorificatori sau consumatori finali sub formă de deşeuri sau materie primă secundară.

**5. Modul de transport al deşeurilor şi măsurile pentru protecţia mediului :**

- cu mijloace de transport amenajate corespunzător;

- transportul deşeurilor periculoase rezultate din dezmembrările maşinilor şi echipamentelor scoase din uz se vor face cu operatori autorizaţi din punct de vedere al protecţiei mediului, cu respectarea procedurii de reglementare aprobată prin H.G. 1061 /2008.

**6. Mod de eliminare (depozitare definitivă,incinerare) :**

- deşeurile menajere şi deşeurile netoxice şi nepericuloase, inerte chimic sunt preluate de operatorul de salubrizare cu care societatea are contract.

**7. Monitorizarea gestiunii deşeurilor :** se va ţine evidenţa gestiunii deşeurilor conform prevederilor HG 856 /2002;

- raportarea anuală a cantității de deșeuri, conform prevederilor Legii 166 /2017 privind aprobarea O.U.G. nr. 68 /2016 (pentru modificarea și completarea Legii nr. 211 /2011 privind Regimul deşeurilor), până la 31 martie a anului următor

celui de raportare, atât pe suport de hârtie, cât şi electronic – art. 23 (4) din O.U.G. nr. 68 /2016.

**8. Ambalaje folosite şi rezultate – tipuri şi cantităţi :** recipienţi metalici destinaţi stocării fluidelor rezultate.

**9. Modul de gospodărire a ambalajelor (valorificate) :** se predau la operatorul ce le transportă şi le preia.

**V. Modul de gospodărire a substanţelor şi preparatelor periculoase**

**1. Substanţele şi preparatele periculoase produse sau folosite ori comercializate/ transportate (categorii, cantităţi) :** oxigen tehnic şi acetilenă destinate operaţiunilor de tăiere metale (aparat oxiacetilenic);

**2. Modul de gospodărire :**

ambalare : - în recipienţi metalici omologaţi;

transport : - auto, cu respectarea condiţiilor impuse prin fişele de securitate;

depozitare : - în magazie prevăzută cu ventilaţie;

folosire /comercializare : - conform fişelor tehnice de securitate.

**3. Modul de gospodărire a ambalajelor folosite sau rezultate de la substanţele şi preparatele periculoase :** recipienţii goi se predau transportatorului sau furnizorului.

**4. Instalaţiile, amenajările, dotările şi măsurile pentru protecţia factorilor de mediu şi pentru intervenţie în caz de accident :**

**-** asigurare ventilaţie în spaţiile de depozitare şi la punctul de lucru;

- periodic se va controla calitatea aerului din zonă conform normelor de igiena şi protecţia muncii;

- în caz de accidente se vor respecta întocmai măsurile stipulate în fişele tehnice de

securitate ale produselor.

**5. Monitorizarea gospodăririi substanţelor şi preparatelor periculoase :**

- se va ţine evidenţa intrărilor şi ieşirilor pe fişe de magazie şi într-un registru special.

**VI. Programul de conformare** – Măsuri pentru reducerea efectelor prezente şi viitoare ale activităţilor

**1. Domeniul** [protecţia solului şi apelor subterane; descărcarea apelor uzate; emisii atmosferice; gestiunea deşeurilor; altele (zgomot, prezenţa azbestului, etc.)]: denumirea măsurii, performanţa /obiective de remediere (pe fiecare măsură), termen de finalizare (pe fiecare măsură): nu este cazul.

**2. Sursa de finanţare** (pe fiecare măsură), evidenţe, rapoarte: nu este cazul.

**Director Executiv,**

**Ștefan GAL PAL**

**Şef Serviciu A.A.A.,**

**Monica ISOPESCU**

**Întocmit, Liviu JIGĂU**